open-index/open-wikipedia-markdown huggingface dataset:
For All My Sisters

Το "**For All My Sisters**" είναι το έκτο άλμπουμ των The Cribs. Κυκλοφόρησε στις 23 Μαρτίου του 2015. Οι Cribs ανακοίνωσαν τον τίτλο και τα κομμάτια του άλμπουμ στις 19 Ιανουαρίου του 2015 και μαζί κυκλοφόρησαν ένα δείγμα του τραγουδιού "An Ivory Hand". Το άλμπουμ ηχογραφήθηκε στη Νέα Υόρκη με παραγωγό τον Ric Ocasek. Είναι το πρώτο άλμπουμ των Cribs το οποίο δεν κυκλοφόρησε από την Wichita Recordings. Το πρώτο single που βγήκε από το άλμπουμ ήταν το "Burning For No One". Κυκλοφόρησε στις 23 Μαρτίου του 2015.

## Κομμάτια

## Συντελεστές
* Gary Jarman – φωνή, μπάσο
* Ryan Jarman – φωνή, κιθάρα
* Ross Jarman – ντραμς, κρουστά
* Ric Ocasek - παραγωγή

## Παραπομπές


Κατηγορία:Άλμπουμ του 2015
Viet Cong (άλμπουμ)

Το "**Viet Cong**" είναι το ντεμπούτο άλμπουμ των Viet Cong. Κυκλοφόρησε στις 20 Ιανουαρίου του 2015 από τις Jagjaguwar και Flemish Eye.

Το πρώτο single από το άλμπουμ, το "Continental Shelf", κυκλοφόρησε για streaming στις 15 Οκτωβρίου του 2014. Το άλμπουμ περιέχει μια επανεκτέλεση του τραγουδιού "Bunker Buster". Για την προώθηση του άλμπουμ οι Viet Cong θα πραγματοποιήσουν μια περιοδεία στη Βόρεια Αμερική και την Ευρώπη.

## Κομμάτια

## Συντελεστές
* Matt Flegel – μπάσο, φωνή
* Mike Wallace – ντραμς
* Scott Munro – κιθάρα, μηχανικός
* Daniel Christiansen – κιθάρα
* Graham Walsh  - μηχανικός, μίξινγκ, παραγωγός, συνθεσάιζερ
* Chad VanGaalen - ηλεκτρονικά ντραμς
* Julie Fader - φωνητικά
* Dusdin Condren - εξώφυλλο
* Patrick Flegel - σχέδιο
* Nathaniel David Uteson - layout
* Paul Gold - mastering

## Παραπομπές


Κατηγορία:Άλμπουμ του 2015
Songs from the Wood

Το **Songs from the Wood** είναι το δέκατο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 11 Φεβρουαρίου του 1977 μέσω της δισκογραφικής εταιρίας "Chrysalis Records". Αυτός ήταν ο πρώτος από μία τριάδα δίσκων του συγκροτήματος όπου ο ήχος τους παρουσίασε πολλά folk στοιχεία.

Ο δίσκος έλαβε θετικές κριτικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 4 / 5 και το "Progarchives" με 4,17 / 5.

Με την βοήθεια του σινγκλ "*The Whistler*", το οποίο σκαρφάλωσε στο # 59 του Billboard Hot-100, το "*Songs from the Wood*" επανέφερε τους Jethro Tull στο αμερικάνικο Top-10 και το # 7 στον Καναδά, για να βραβευθεί ως χρυσό και στις δύο χώρες, ενώ ανέβηκε στο # 13 στην πατρίδα του συγκροτήματος.

## Λίστα Τραγουδιών

* Όλες οι συνθέσεις γράφτηκαν από τον Ίαν Άντερσον, με επιπλέον υλικό από τον Μάρτιν Μπαρ και τον Ντέιβιντ Πάλμερ.

## Θέσεις τσαρτ

## Βραβεία
***Songs from the Wood*** *(άλμπουμ)*
Ηνωμένες Πολιτείες (*RIAA Certification*): Χρυσός 
Καναδάς (*CRIA Certification*): Χρυσός 

## Μέλη των Jethro Tull
Οι μουσικοί οι οποίοι ηχογράφησαν το "*Songs from the Wood*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα
* **[[Μάρτιν Μπαρ]]** - ηλεκτρική κιθάρα
* **[[Τζον Γκλάσκοκ]]** - μπάσο, φωνητικά
* **Τζον Έβαν** - πιάνο, πλήκτρα
* **Ντέιβιντ Πάλμερ** - πιάνο, πλήκτρα
* **[[Μπάριμορ Μπάρλοου]]** - τύμπανα, κρουστά

## Παραπομπές


## Πηγές
* Songs from the Wood - Jethro Tull | Songs, Reviews, Credits, Awards | AllMusic
* Jethro Tull - Songs from the Wood (album review) | Sputnikmusic
* JETHRO TULL Songs from the Wood reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1977
Έντι Οτζέντα

Ο **Έντι Οτζέντα** είναι Αμερικανός κιθαρίστας της hard rock και heavy metal μουσικής σκηνής, γνωστός ως μέλος των Twisted Sister από το 1975.

## Βιογραφία
Ο Οτζέντα γεννήθηκε στη Νέα Υόρκη στις 5 Αυγούστου 1955.

Στις αρχές της δεκαετίας του '70, ηχογράφησε δύο σινγκλ με το ροκ συγκρότημα SPX, πριν γίνει μέλος των Twisted Sister το 1975. Μαζί τους κυκλοφόρησε το άλμπουμ "*[[Under the Blade]]*" το 1982, ακολουθούμενο από τέσσερις ακόμη δίσκους μέχρι το 1987, με πιο επιτυχημένο το τριπλά πλατινένιο "*[[Stay Hungry]]*" του 1984.

Το 1986, ο Οτζέντα συμμετείχε στο φιλανθρωπικού τύπου πρότζεκτ Hear 'n Aid του Ρόνι Τζέιμς Ντίο, σκοπός του οποίου ήταν η συγκέντρωση χρημάτων για την καταπολέμηση της πείνας στην Αφρική. Το πρότζεκτ, συγκέντρωσε περισσότερα από ένα εκατομμύριο δολάρια σε διάστημα ενός χρόνου.

Οι Twisted Sister διαλύθηκαν το 1987 και ο Οτζέντα σχημάτισε τους Scarecrow δύο χρόνια αργότερα, μαζί με το ντράμερ Τζιμ Χάρις, τον τραγουδιστή Τζον Μπλέιζ και τον μπασίστα Ρίκι Πάνζικα. Τον Σεπτέμβριο του ίδιου έτους έδωσαν την πρώτη τους συναυλία στο κλαμπ "Sundance" του Λονγκ Άιλαντ. Στις αρχές της δεκαετίας του '90, ο Οτζέντα αποχώρησε από τους Scarecrow, αφήνοντας ως μοναδικό κιθαρίστα του σχήματος τον Τζίμι Κουίν.

Στη νέα χιλιετία, οι Twisted Sister επανενώθηκαν, ηχογραφώντας μία νέα έκδοση του "*[[Stay Hungry]]*" με τίτλο "*[[Still Hungry]]*" και ένα χριστουγεννιάτικο άλμπουμ με τίτλο "*[[A Twisted Christmas]]*", ενώ παράλληλα περιόδευσαν σε όλο τον κόσμο παίζοντας σε μεγάλα φεστιβάλ.

Το 2005, ο Οτζέντα κυκλοφόρησε τον πρώτο του προσωπικό δίσκο με τίτλο "*Axes To Axes*", με την συμμετοχή των Ντι Σνάιντερ, Ρόνι Τζέιμς Ντίο και Ρούντι Σάρζο. 

## Δισκογραφία

## Παραπομπές


## Πηγές
* Eddie Ojeda | Music Biography, Streaming Radio and Discography | Allmusic
* Eddie Ojeda - Encyclopaedia Metallum: The Metal Archives
* facts about Eddie Ojeda - Evi

## Εξωτερικοί σύνδεσμοι

* Twisted Sister Guitarist Eddie Ojeda
* Eddie Ojeda Official | Facebook
* Eddie Ojeda (@EddieOjeda) | Twitter

Κατηγορία:Αμερικανοί κιθαρίστες
Κατηγορία:Ροκ μουσικοί
Κατηγορία:Μέλη των Twisted Sister
The Best of Pantera: Far Beyond the Great Southern Cowboys' Vulgar Hits!

Το ***The Best of Pantera: Far Beyond the Great Southern Cowboys' Vulgar Hits!*** είναι συλλογή τραγουδιών του αμερικάνικου heavy metal συγκροτήματος Pantera, η οποία κυκλοφόρησε στις 23 Σεπτεμβρίου του 2003 από την "Elektra". Η συλλογή κυκλοφόρησε μαζί με ένα DVD που αποτελούνταν από δώδεκα βίντεο κλιπ του συγκροτήματος.

Ο τίτλος της συλλογής προέρχεται από τους τίτλους των δίσκων του συγκροτήματος που κυκλοφόρησαν από το 1990 μέχρι το 1996 ('''''Far Beyond''' Driven'', '''''The Great Southern''' Trendkill'', '''''Cowboys''' from Hell'', '''''Vulgar''' Display of Power'').

Η συλλογή σκαρφάλωσε στο Top-40 του Billboard στις Ηνωμένες Πολιτείες και βραβεύθηκε ως χρυσή τον Αύγουστο του 2004 και ως πλατινένια τον Ιανουάριο του 2006.

## Λίστα Τραγουδιών
1. **Cowboys from Hell** *(Darrell, Paul, Anselmo, Brown)* - 4:06
2. **Cemetery Gates** *(Darrell, Paul, Anselmo, Brown)* - 7:03
3. **Mouth for War** *(Darrell, Paul, Anselmo, Brown)* - 3:57
4. **Walk** *(Darrell, Paul, Anselmo, Brown)* - 5:16
5. **This Love** *(Darrell, Paul, Anselmo, Brown)* - 6:34
6. **I'm Broken** *(Darrell, Paul, Anselmo, Brown)* - 4:24
7. **Becoming** *(Darrell, Paul, Anselmo, Brown)* - 3:07
8. **5 Minutes Alone** *(Darrell, Paul, Anselmo, Brown)* - 5:51
9. **Planet Caravan** *(Osbourne, Iommi, Butler, Ward)* - 4:04
10. **Drag the Waters** *(Darrell, Paul, Anselmo, Brown)* - 4:57
11. **Where You Come From** *(Darrell, Paul, Anselmo, Brown)* - 5:13
12. **Cat Scratch Fever** *(Nugent)* - 3:49
13. **Revolution Is My Name** *(Darrell, Paul, Anselmo, Brown)* - 5:19
14. **I'll Cast a Shadow** *(Darrell, Paul, Anselmo, Brown)* - 5:19
15. **Goddamn Electric** *(Darrell, Paul, Anselmo, Brown)* - 4:57
16. **Hole in the Sky** *(Osbourne, Iommi, Butler, Ward)* - 4:16

## Τα βίντεο του DVD
# "Cowboys from Hell"
# "Psycho Holiday"
# "Cemetery Gates"
# "Mouth for War"
# "This Love"
# "Walk"
# "5 Minutes Alone"
# "I'm Broken"
# "Drag the Waters"
# "Domination" (Live)
# "Primal Concrete Sledge" (Live)
# "Revolution Is My Name"

## Θέσεις τσαρτ
***The Best of Pantera: Far Beyond the Great Southern Cowboys' Vulgar Hits!*** *(άλμπουμ)*

***Επίσημη κυκλοφορία: [[23 Σεπτεμβρίου]] [[2003]]***

## Βραβεία
***The Best of Pantera: Far Beyond the Great Southern Cowboys' Vulgar Hits!*** *(άλμπουμ)*
Ηνωμένες Πολιτείες (*RIAA Certification*): Πλατινένιος 

## Τα μέλη των Pantera
Οι μουσικοί που ηχογράφησαν το "*The Best of Pantera: Far Beyond the Great Southern Cowboys' Vulgar Hits!*" ήταν οι εξής:
* Phil Anselmo - φωνητικά
* Dimebag Darrell - ηλεκτρική κιθάρα, φωνητικά
* Rex Brown - μπάσο, φωνητικά
* Vinnie Paul - τύμπανα

## Παραπομπές


## Πηγές
* The Best of Pantera: Far Beyond the Great Southern Cowboys' Vulgar Hits! - Pantera | Songs, Reviews, Credits, Awards | AllMusic
* Pantera - The Best of Pantera: Far Beyond the Great Southern Cowboys' Vulgar Hits! (album review) | Sputnikmusic
* Pantera - The Best of Pantera: Far Beyond the Great Southern Cowboys' Vulgar Hits! - Encyclopaedia Metallum: The Metal Archives

Κατηγορία:Άλμπουμ του 2003
Κατηγορία:Δισκογραφία των Pantera
Σπύρος Καλούδης

Ο **Σπύρος Καλούδης** (1936-2024) ήταν Έλληνας δικηγόρος και πολιτικός. Διατέλεσε βουλευτής και υφυπουργός.

## Βιογραφικά στοιχεία
Γεννήθηκε το 1936 στους Αργυράδες Κέρκυρας. Σπούδασε νομικά και οικονομικά στο Πανεπιστήμιο Αθηνών.

Υπήρξε ιδρυτικό στέλεχος του ΠΑΣΟΚ, με το οποίο διετέλεσε βουλευτής Κέρκυρας από το 1981 ως το 1996, ενώ χρημάτισε και υφυπουργός Οικονομικών από τις 5 Φεβρουαρίου 1987 μέχρι τις 22 Ιουνίου 1988, σε κυβέρνηση του Ανδρέα Παπανδρέου. 

Απεβίωσε σε ηλικία 88 ετών στις 13 Ιανουαρίου 2024.
## Πηγές


Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Βουλευτές Κέρκυρας
Κατηγορία:Έλληνες υφυπουργοί Οικονομικών
Κατηγορία:Βουλευτές εκλεγμένοι με το ΠΑΣΟΚ
Κόρες της Ιωνίας (Δελφοί)

Οι **κόρες της Ιωνίας** ήταν αγάλματα που απεικόνιζαν γυναικείες μορφές, Καρυάτιδες, και ανήκαν στη συλλογή των ιωνικών Θησαυρών του μαντείου των Δελφών. 

## Στοιχεία
Ήδη από τα μέσα του 6ου αιώνα π.Χ. ξεκινά η ανοικοδόμηση των πρώτων ιερών ναών ιωνικού ρυθμού με αγάλματα κομψών κοριτσιών στις προσόψεις τους που απέπνεαν έναν αέρα ανατολής, φερμένο από τα παράλια της Μικράς Ασίας. Η όμορφη κόρη, που ανασηκώνει με το αριστερό της χέρι τον λεπτό ποδήρη και πτυχωτό χιτώνα της και χρονολογείται ως η αρχαιότερη, γύρω στα 550 π. Χ. αποδίδεται –με κάποιες ωστόσο αμφιβολίες – στο Θησαυρό της Κνίδου της Μικράς Ασίας. 

Μια άλλη κόρη – Καρυάτιδα που μαρτυρείται, ξεχωρίζει για το έντονο μειδίαμα στο πρόσωπό της και τα αμυγδαλωτά μάτια της. Αυτή προέρχεται από την πρόσοψη ενός θησαυρού ιωνικού ρυθμού, που παραμένει αταύτιστος και φαίνεται να χτίστηκε γύρω στα 530 π. Χ.
 	
Χαρακτηριστικές είναι οι λεπτομέρειες που προσδίδουν ζωντάνια στις κόρες. Τα μαλλιά τους είναι λαξευμένα με υπομονή και φέρουν πολυάριθμες οπές, όπου χρησίμευαν για να στερεωθούν τα κοσμήματα με τα οποία ήταν στολισμένες. Μάλιστα, κοσμούνταν και από επίθετες μαρμάρινες μπούκλες. Ο χιτώνας τους, πλούσιος σε πτυχώσεις έδινε μια έντονη επίφαση ζωής και κίνησης στα αγάλματα. Όλα αυτά τα χαρακτηριστικά γίνονται έτσι τεκμήρια που μαρτυρούν τον πλούτο της διακοσμητικής τέχνης και τη δεξιοτεχνία των τεχνιτών της εποχής.

## Παραπομπές

Κατηγορία:Αρχαιολογικά ευρήματα στη Φωκίδα
Κατηγορία:Αρχαιολογικό Μουσείο Δελφών
Μαρμάρινος Ομφαλός (Δελφοί)

Ο **ομφαλός των Δελφών** ήταν μαρμάρινος λαξευμένος βράχος που αποτελούσε τον ομφαλό στο μνημείο με τον τρίποδα και τον κίονα τις χορεύτριες.

## Περιγραφή
Ο συγκεκριμένος βράχος αποτέλεσε αντικείμενο εκτεταμένης μελέτης καθώς οι ερευνητές δεν μπορούσαν να καταλήξουν στο συμπέρασμα αν αυτός αποτελούσε τον αυθεντικό ή για κάποιο αντίγραφο της ελληνιστικής ή της ρωμαϊκής εποχής. Τελικά, η μελέτη οδήγησε στη δεύτερη εκδοχή.
[εναλλ.=|αριστερά|μικρογραφία|245x245εσ|'''Ο Ομφαλός στον αρχαιολογικό χώρο των [Δελφοί|Δελφών''']]
Η πέτρα του ομφαλού φαίνεται να ήταν ανάγλυφα διακοσμημένη και να είχε ωοειδές σχήμα. Είναι πιθανόν στην αρχαιότητα να καλυπτόταν από ένα πλέγμα μάλλινων ταινιών που τον κρατούσαν στο άδυτο, δίπλα από τον τρίποδα και τη δάφνη, τα άλλα ιερά σύμβολα του Θεού. Όπως μας περιγράφει λοιπόν ο Παυσανίας, ανάμεσα στις ταινίες που δένονταν γύρω από τον ομφαλό υπήρχαν πολύτιμοι λίθοι σχεδιασμένοι σε σχήμα γοργόνας και στην κορυφή του στερεώνονταν δύο ολόχρυσοι αετοί. 

Πρόσφατες μελέτες Γάλλων αρχαιολόγων κατέδειξαν ότι ο ομφαλός και ο κίονας συνδέονται και συναρμόζονται. Δηλαδή, ο πέτρινος ομφαλός ήταν τοποθετημένος πάνω στον χάλκινο τρίποδα που έφεραν οι τρεις χορεύτριες, στην κορυφή του κίονα. Εκεί τοποθετείται μέχρι σήμερα ο ομφαλός, ως κάλυμμα του κίονα προκειμένου να συμπληρώσει συμβολικά την ουσία και τη σημασία του Αθηναϊκού αναθήματος. Οι Αθηναίοι θέλοντας να εξευμενίσουν και να τιμήσουν τον θεό του φωτός, του δώρισαν το ομοίωμα αυτό που συνδύαζε και τα δύο δελφικά σύμβολα ως προσφορά από τα χέρια των τριών γυναικείων μορφών αθηναϊκής καταγωγής.

## Έκθεση Φωτογραφιών

File:Omfalos, AM Delphi, Dlfm406.jpg
File:Onfalosdelfoslou.jpg
File:Omphalos.jpg
File:Omphalos museum.jpg
File:07Delphi Omphalos.jpg

## Δείτε επίσης
Αρχαιολογικό Μουσείο Δελφών

## Βιβλιογραφία

## Παραπομπές

Κατηγορία:Αρχαιολογικά ευρήματα στη Φωκίδα
Κατηγορία:Αρχαιολογικό Μουσείο Δελφών
Γιάννης Χαραλάμπους

Ο **Γιάννης Χαραλάμπους** (1940) είναι Έλληνας δικηγόρος και πολιτικός που διετέλεσε βουλευτής και υπουργός με το ΠΑΣΟΚ, καθώς και δήμαρχος Νέας Ιωνίας.

## Βιογραφικά στοιχεία
Γεννήθηκε το 1940 στην Αθήνα. Σπούδασε στη Νομική Σχολή Αθηνών και άσκησε τη δικηγορία.

Ασχολήθηκε με την πολιτική ως στέλεχος της Ελληνικής Δημοκρατικής Νεολαίας (προδικτατορικά) και του ΠΑΣΟΚ από το 1974. Το διάστημα 1975 - 1981 ήταν δημοτικός σύμβουλος και πρόεδρος του Δημοτικού Συμβουλίου Νέας Ιωνίας. Διετέλεσε γραμματέας Αυτοδιοίκησης του ΠΑΣΟΚ και μέλος της Κεντρικής Επιτροπής.

Διετέλεσε βουλευτής Β΄ Αθηνών του ΠΑΣΟΚ από το 1981 μέχρι το 2000. Χρημάτισε δύο φορές υπουργός Μεταφορών και Επικοινωνιών (1988 - 1989 και 1993 - 1994), καθώς και υφυπουργός Ανάπτυξης (1999 - 2000). Την περίοδο 1995-1996 διατέλεσε μέλος του εκτελεστικού γραφείου του ΠΑΣΟΚ και την περίοδο 1994-1996 ήταν κοινοβουλευτικός εκπρόσωπος του ΠΑΣΟΚ.

Διετέλεσε δήμαρχος Νέας Ιωνίας την οκταετία 2002 - 2010, ενώ ήταν και  Α΄ αντιπρόεδρος της Κεντρικής Ένωσης Δήμων και Κοινοτήτων Ελλάδος (ΚΕΔΚΕ).

## Πηγές


Κατηγορία:Βουλευτές Β΄ Αθηνών
Κατηγορία:Έλληνες υπουργοί Μεταφορών και Επικοινωνιών
Κατηγορία:Έλληνες υφυπουργοί Ανάπτυξης
Κατηγορία:Βουλευτές εκλεγμένοι με το ΠΑΣΟΚ
Κατηγορία:Δήμαρχοι Νέας Ιωνίας
Πάνος Σκουρλέτης

Ο **Παναγιώτης (Πάνος) Σκουρλέτης** (Αθήνα, 1 Ιανουαρίου 1962) είναι Έλληνας πολιτικός και πρώην βουλευτής του ΣΥΡΙΖΑ.

## Βιογραφία
Γεννήθηκε στην Αθήνα την 1η Ιανουαρίου 1962 και σπούδασε οικονομικά στο Πανεπιστήμιο Πειραιώς. Διετέλεσε στέλεχος της ΕΚΟΝ Ρήγας Φεραίος, της νεολαίας του ΚΚΕ Εσωτερικού και το 1990 εντάχθηκε στον Συνασπισμό. Είναι μέλος της Κεντρικής Επιτροπής και της Πολιτικής Γραμματείας του ΣΥΡΙΖΑ και από το 2009 έως το 2015 διετέλεσε εκπρόσωπος τύπου του κόμματος. Για πολλά χρόνια συνεργάστηκε στενά με τον Αλέκο Αλαβάνο και θεωρείται από τους στενότερους συνεργάτες του Αλέξη Τσίπρα.

Στις βουλευτικές εκλογές του Ιανουαρίου του 2015 εξελέγη για πρώτη φορά βουλευτής Επικρατείας του ΣΥΡΙΖΑ. Ανέλαβε Υπουργός Εργασίας και Κοινωνικής Αλληλεγγύης στις 27 Ιανουαρίου 2015 και από τις 19 Μαρτίου 2015, λόγω μετονομασίας του υπουργείου ο τίτλος του άλλαξε σε υπουργός Εργασίας, Κοινωνικής Ασφάλισης και Κοινωνικής Αλληλεγγύης, θέση στην οποία έμεινε μέχρι τις 18 Ιουλίου 2015, οπότε πήρε τη θέση του υπουργού Παραγωγικής Ανασυγκρότησης, Περιβάλλοντος και Ενέργειας στην πρώτη κυβέρνηση του Αλέξη Τσίπρα.

Στις εκλογές του Σεπτεμβρίου του 2015 επανεξελέγη βουλευτής (χωρίς σταυρό, καθώς οι εκλογές έγιναν με λίστα υποψηφίων), αυτή τη φορά στη Β' Αθηνών. Από τις 23 Σεπτεμβρίου 2015 μέχρι τις 5 Νοεμβρίου 2016 ήταν υπουργός Περιβάλλοντος και Ενέργειας. Στις 5 Νοεμβρίου του 2016 ορκίστηκε υπουργός Εσωτερικών και διατήρησε αυτό το αξίωμα μέχρι τις 29 Αυγούστου 2018. Στις 27 Αυγούστου 2018 εξελέγη γραμματέας της Κεντρικής Επιτροπής του ΣΥΡΙΖΑ στη θέση του Πάνου Ρήγα, γεγονός που σήμαινε αυτόματα την αποχώρησή του από την κυβέρνηση.

Στις βουλευτικές εκλογές του 2019 τοποθετήθηκε στην τρίτη θέση του ψηφοδελτίου επικρατείας του ΣΥΡΙΖΑ και επανεξελέγη βουλευτής.

Στις 10 Νοεμβρίου 2023, ο Πάνος Σκουρλέτης ανακοίνωσε, σε γραπτή του δήλωση, την αποχώρησή του από τον ΣΥΡΙΖΑ-ΠΣ, επικαλούμενος διαφωνίες με την πολιτική του νέου προέδρου του κόμματος Στέφανου Κασσελάκη.

## Προσωπική ζωή
Ο Πάνος Σκουρλέτης είναι παντρεμένος και έχει δύο γιους.

## Παραπομπές


Κατηγορία:Έλληνες βουλευτές επικρατείας
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες υπουργοί Εργασίας, Κοινωνικής Ασφάλισης και Κοινωνικής Αλληλεγγύης
Κατηγορία:Έλληνες υπουργοί Παραγωγικής Ανασυγκρότησης, Περιβάλλοντος και Ενέργειας
Κατηγορία:Έλληνες υπουργοί Περιβάλλοντος και Ενέργειας
Κατηγορία:Έλληνες υπουργοί Εσωτερικών
Κατηγορία:Έλληνες πολιτικοί του 21ου αιώνα
Σεμπαστιάο Σαλγκάδο

Ο **Σεμπαστιάο Σαλγκάδο** (Πορτογαλικά *Sebastião Salgado*, 8 Φεβρουαρίου 1944 - 23 Μαΐου 2025) ήταν Βραζιλιάνος φωτογράφος.

## Βιογραφικά στοιχεία
Γεννήθηκε στην πόλη Αϊμουρές της Βραζιλίας και σπούδασε οικονομικά στο Πανεπιστήμιο της Βιτόρια. Πραγματοποίησε μεταπτυχιακές σπουδές στο πανεπιστήμιο του Σάο Πάολο, εγκατέλειψε όμως το 1969 τη χώρα μετά την επιβολή της στρατιωτικής δικτατορίας για να εγκατασταθεί στο Παρίσι, όπου και συμπλήρωσε τις σπουδές του. Στη συνέχεια εγκαταστάθηκε στο Λονδίνο, όπου εργάστηκε στον Διεθνή Οργανισμό Καφέ, εργασία η οποία του έδωσε την ευκαιρία να ταξιδέψει στην Αφρική σε αποστολές της Παγκόσμιας Τράπεζας. Το 1973 εγκατέλειψε την καριέρα του οικονομολόγου για να αφιερωθεί στη φωτογραφία και επέστρεψε στο Παρίσι. Εργάστηκε αρχικά ως φωτογράφος για αθλητικά γεγονότα και το 1979 εντάχθηκε στο φωτογραφικό πρακτορείο Magnum, από το οποίο αποχώρησε το 1994 ιδρύοντας, μαζί με τη γυναίκα του, το φωτογραφικό πρακτορείο "Amazonas images". Στις αρχές της δεκαετίας του 1990 ανέλαβε να αναγγενήσει το δάσος δίπλα από το ράντζο της οικογένειας του στη Βραζιλία φυτεύοντας 2,5 εκατομμύρια δέντρα. Η επιτυχία του προγράμματος αυτού τον οδήγησε, το 1998, μαζί με τη σύζυγο του να ιδρύσουν το ινστιτούτου Terra με αποκλειστικό σκοπό την αναδάσωση και την προστασία του περιβάλλοντος μέσω της σωστής εκπαίδευσης.

Το 2001 έγινε πρέσβης καλής θελήσεως της UNESCO.

Ζούσε στο Παρίσι. Ήταν παντρεμένος με τη Λέλια Σαλγκάδο και είχε αποκτήσει δύο παιδιά μεταξύ των οποίων τον Τζουλιάνο Ριμπέιρο Σαλγκάδο, σκηνοθέτη.

Απεβίωσε το 2025, σε ηλικία 81 ετών.

## Έργο
Την περίοδο 1977-1984 ταξίδεψε στην Λατινική Αμερική και το Μεξικό. Καρπός αυτού του ταξιδιού του ήταν η συλλογή φωτογραφιών με τίτλο "Other Americas". Στη συνέχεια πραγματοποίησε ταξίδια κυρίως στην Αφρική, την Ασία αλλά και στον υπόλοιπο κόσμο παρουσιάζοντας τις φωτογραφικές συλλογές "Σαχέλ", "Workers" (1986-1992) και "Migrations and portraits", για το οποίο ταξίδεψε στη Ρουάντα, το Κογκό, την Αιθιοπία και τη Γιουγκοσλαβία φωτογραφίζοντας τους πληθυσμούς που αναγκάστηκαν να μετακινηθούν λόγω φτώχειας και πολέμου, και "Africa". Το τελευταίο του έργο είναι το "Genesis", στο οποίο παρουσιάζει φωτογραφίες ζώων, τοπίων αλλά και κοινοτήτων που έχουν παραμείνει αναλλοίωτες από τον σύγχρονο πολιτισμό.

Για το έργο του έχει τιμηθεί πολλές φορές ενώ εκθέσεις με το έργο του έχουν πραγματοποιηθεί σε όλο τον κόσμο. Τις χρονιές 1986 και 1988 κέρδισε την διάκριση του "Φωτογράφου της χρονιάς" από το International Center of Photography της Νέας Υόρκης, το 1991 τιμήθηκε με το Grand Prix de la Ville de Paris και το 1998 με το βραβείο του Πρίγκιπα των Αστουριών. Έχει επίσης ανακηρυχθεί επίτιμο μέλος της Ακαδημίας των Τεχνών και των Επιστημών στις Ηνωμένες Πολιτείες. Το 2014 γυρίστηκε από τους Βιμ Βέντερς και Τζουλιάνο Ριμπέιρο Σαλγκάδο το ντοκιμαντέρ *Το αλάτι της γης* που καταπιάνεται με το έργο και τη ζωή του Σαλγκάδο.

## Παραπομπές



Κατηγορία:Βραζιλιάνοι φωτογράφοι
Βαρύ Κεφαλονιάς

Το **Βαρύ** είναι χωριό της Κεφαλονιάς στην περιοχή της Έρισου, με πληθυσμό 52 μόνιμους κατοίκους.
Τα αξιοθέατα του περιλαμβάνουν την εντυπωσιακή θέα στο Ιόνιο Πέλαγος, τα σπίτια που ξεχωρίζουν από τις κόκκινες στέγες τους μέσα στην πράσινη πλαγιά, καθώς και τον κτητορικό ναό του Αγίου Ιωάννη Χρυσοστόμου της οικογένειας Παπανελόπουλων, από τον οποίο σώζεται ως σήμερα το χτιστό τέμπλο και το Άγιο Βήμα. Οι αγιογραφίες του ναού χρονολογούνται από το 1755, σύμφωνα με επιγραφή στη βόρεια πλευρά.

## Παραπομπές


## Πηγές
* https://greece.terrabook.com/kefalonia/el/page/vari

Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Λευκορωσική Σοβιετική Σοσιαλιστική Δημοκρατία

Η **Λευκορωσική Σοβιετική Σοσιαλιστική Δημοκρατία** (συντομογραφία: **ΛΣΣΔ** ή **Λευκορωσική ΣΣΔ**· λευκορωσικά: Белару́ская Саве́цкая Сацыялісты́чная Рэспу́бліка· ρωσικά: Белору́сская Сове́тская Социалисти́ческая Респу́блика) ήταν μία από τις δεκαπέντε Σοβιετικές Σοσιαλιστικές Δημοκρατίες που συγκροτούσαν την ΕΣΣΔ και μία από τις τέσσερις (μαζί με την Ρωσική ΣΟΣΔ, την Ουκρανική ΣΣΔ και την Υπερκαυκασιανή ΣΟΣΔ) που σχημάτισαν την ΕΣΣΔ το 1922. Στον Μεγάλο Πατριωτικό Πόλεμο το σύνολο της έκτασής της ήταν υπό γερμανική κατοχή, ενώ περιοχές της αποτέλεσαν κύρια πεδία μαχών της σύρραξης. 

Η Λευκορωσική ΣΣΔ συνόρευε προς δυσμάς με την Λ.Δ. της Πολωνίας, βορειοδυτικά με τη Λιθουανική ΣΣΔ, προς βορρά με τη Λετονική ΣΣΔ, προς ανατολάς με τη Ρωσική ΣΟΣΔ και προς νότον με τη Ουκρανική ΣΣΔ. Πρωτεύουσα ήταν το Μινσκ. Στις 25 Αυγούστου 1991, η Λευκορωσική ΣΣΔ διακήρυξε την ανεξαρτησία της και μετονομάστηκε σε Δημοκρατία της Λευκορωσίας. Η Σοβιετική Ένωση διαλύθηκε τέσσερις μήνες και μία ημέρα αργότερα, στις 26 Δεκεμβρίου 1991.

## Βιβλιογραφία
* 

## Εξωτερικοί σύνδεσμοι

* , Tikhon Kiselev. 

Κατηγορία:Ιστορία της Λευκορωσίας
Κατηγορία:Σοβιετικές Σοσιαλιστικές Δημοκρατίες
Β΄ κατηγορία ποδοσφαίρου ανδρών Κύπρου 1961-62

Η **Β΄ κατηγορία Κύπρου 1961-62** αποτέλεσε το 8ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο Πανελλήνιος Λεμεσού για 1η φορά στην ιστορία του.

## Σύστημα διεξαγωγής
Το πρωτάθλημα της Β΄ κατηγορία την περίοδο 1961-62 αποτελείτο από τρεις ομίλους: τον όμιλο Λευκωσίας-Κερύνειας, τον όμιλο Αμμοχώστου-Λάρνακας και τον όμιλο Λεμεσού-Πάφου. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των τριών ομίλων αναμετρήθηκαν σε αγώνες μπαράζ. Πρωταθλήτρια Β΄ κατηγορίας ανακηρύχτηκε η ομάδα που κέρδισε στους αγώνες μπαράζ.

### Σύστημα βαθμολόγησης
Η νίκη βαθμολογείτο με 3 βαθμούς, η ισοπαλία με 2 βαθμούς και η ήττα με ένα βαθμό.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1960-61|περίοδο 1960-61]]
Στο πρωτάθλημα συμμετείχε η Καϊτζάκ Λευκωσίας που εγγράφηκε στις τάξεις της ΚΟΠ, όπως και η Αναγέννηση Λάρνακας. Επιπρόσθετα, η Ένωσις Αγίων Ομολογητών ενοποιήθηκε με τον Κεραυνό Στροβόλο δημιουργώντας την ομάδα Ένωσις-Κεραυνός.

## Όμιλος Λευκωσίας-Κερύνειας
Στον όμιλο Λευκωσίας-Κερύνειας συμμετείχαν η Ένωσις-Κεραυνός, η Καϊτζάκ Λευκωσίας και η ΠΑΕΚ Κερύνειας. Πρωταθλήτρια αναδείχθηκε η Ένωσις-Κεραυνός.

## Όμιλος Λεμεσού-Πάφου
Στον όμιλο Λεμεσού-Πάφου συμμετείχαν ο Πανελλήνιος Λεμεσού, η Αμαθούς Λεμεσού, ο Εθνικός Αστέρας Λεμεσού και ο ΑΠΟΠ Πάφου. Πρωταθλητής αναδείχθηκε ο Πανελλήνιος Λεμεσού.

## Όμιλος Αμμοχώστου-Λάρνακας
Στον όμιλο Αμμοχώστου-Λάρνακας συμμετείχαν ο Οθέλλος Αμμοχώστου, η ΑΕΚ Αμμοχώστου και η Αναγέννηση Λάρνακας. Πρωταθλήτρια αναδείχθηκε η Αναγέννηση Λάρνακας.

## Μπαράζ
Oι πρωταθλήτριες των τριών ομίλων (Ένωσις-Κεραυνός,Πανελλήνιος Λεμεσού και Αναγέννηση Λάρνακας) αναμετρήθηκαν σε αγώνες μπαράζ για ανάδειξη του πρωταθλητή Β΄ Κατηγορίας.Στους αγώνες μπαράζ πρωταθλητής αναδείχθηκε ο Πανελλήνιος Λεμεσού, έχοντας καλύτερη αναλογία τερμάτων απο την Ένωσις-Κεραυνός.

### Βαθμολογία
Η τελική βαθμολογία των μπαράζ ήταν:

### Αποτελέσματα

## Μπαράζ για συμμετοχή στην Α΄ κατηγορία
Η πρωταθλήτρια ομάδα, Πανελλήνιος Λεμεσού, έδωσε αγώνες μπαράζ με την προτελευταία ομάδα του πρωταθλήματος Α΄ κατηγορίας 1961-62, Αλκή Λάρνακας. Η νικήτρια ομάδα εξασφάλιζε τη συμμετοχή της στην Α΄ κατηγορία 1962-63 ενώ η ηττημένη θα συνέχιζε στην Β΄ κατηγορία 1962-63.

Ο πρώτος αγώνας έγινε στις 29 Ιουλίου 1962 στην έδρα του Πανελλήνιου, στο στάδιο ΓΣΟ. Η Αλκή κέρδισε με 2-3. Ο δεύτερος αγώνας έγινε στις 5 Αυγούστου 1962 στο Παλιό ΓΣΖ, έδρα της Αλκής. Οι δύο ομάδες εξήλθαν ισόπαλες 5-5 και έτσι η Αλκή παρέμεινε στην Α΄ κατηγορία και ο Πανελλήνιος στη Β΄ κατηγορία.

## Παραπομπές


## Πηγές
*Ιστορική αναδρομή (1961 – 62) των δραστηριοτήτων της ΚΟΠ
*

## Δείτε επίσης
* Α΄ κατηγορία ποδοσφαίρου ανδρών Κύπρου 1961-62
* Κύπελλο Κύπρου ποδοσφαίρου ανδρών 1961-62

Κατηγορία:Εγχώρια ποδοσφαιρικά πρωταθλήματα 1961-1962
Κατηγορία:Β΄ κατηγορία ποδοσφαίρου ανδρών Κύπρου
Στου Μπλοκ

Ο **Στου Μπλοκ** είναι Καναδός τραγουδιστής της heavy metal μουσικής σκηνής, γνωστός ως μέλος των Iced Earth από το 2011 και έπειτα, ενώ πιο πριν είχε κυκλοφορήσει δύο άλμπουμ με το progressive death metal συγκρότημα Into Eternity.

## Βιογραφία
Ο Μπλοκ γεννήθηκε το 1977 στον Καναδά και ξεκίνησε να τραγουδάει σε διάφορα τοπικά συγκροτήματα της περιοχής του Βανκούβερ το 1998. Οι κύριες μουσικές επιρροές του είναι ο Μπρους Ντίκινσον, ο Τιμ Όουενς, ο Ματ Μπάρλοου, ο Ρομπ Χάλφορντ, ο Ράσελ Άλεν, κ.α..

Το 2005, έγινε μέλος των Into Eternity και περιόδευσε μαζί τους, πριν την ηχογράφηση του άλμπουμ "*The Scattering of Ashes*", το οποίο κυκλοφόρησε μέσω της "Century Media". Για την προώθηση του δίσκου, το συγκρότημα συμμετείχε στην περιοδεία "Gigantour" το φθινόπωρο του 2006 και το καλοκαίρι του 2007 άνοιγαν τις εμφανίσεις των Dream Theater κατά την αμερικάνικη περιοδεία τους. Ακολούθησε ο δίσκος "*The Incurable Tragedy*" το 2008, με τον Μπλοκ να αποχωρεί το 2011 για να γίνει μέλος των Iced Earth.

Τον Μάρτιο του 2011, ανακοινώθηκε η ένταξη του τραγουδιστή στο νέο του συγκρότημα, με πρώτη του ηχογράφηση τη νέα εκτέλεση του "*Dante's Inferno*" από το κλασικό τους άλμπουμ "*[[Burnt Offerings]]*". Το "*[[Dystopia]]*" υπήρξε ο πρώτος δίσκος του Μπλοκ με τους Iced Earth και εκδόθηκε τον Οκτώβριο του 2011, ανεβαίνοντας στο # 67 του Billboard. Κατά την "Dystopia World Tour" για την προώθηση του άλμπουμ, ηχογραφήθηκε το ζωντανό άλμπουμ "*[[Live in Ancient Kourion]]*" στην Κύπρο.

Το 2014, κυκλοφόρησε το στούντιο άλμπουμ "*[[Plagues of Babylon]]*", το οποίο σκαρφάλωσε στην πέμπτη θέση των γερμανικών τσαρτ, την υψηλότερη από οποιοδήποτε άλλο δίσκο του συγκροτήματος.

## Δισκογραφία

## Παραπομπές


## Πηγές
* Stu Block - Encyclopaedia Metallum: The Metal Archives
* Stu Block | The Official Iced Earth Website 
* Stu Block (2) Discography at Discogs

## Εξωτερικοί σύνδεσμοι

* The Official Iced Earth Website
* Stu Block | Facebook

Κατηγορία:Καναδοί τραγουδιστές
Κατηγορία:Ροκ μουσικοί
Νεοχώρι Κέρκυρας

Το **Νεοχώρι** Κέρκυρας είναι χωριό στη νότια άκρη της Κέρκυρας, βόρεια του ακρωτηρίου Ασπρόκαβος δίπλα στο Παλαιοχώρι στη Λευκίμμη, σε υψόμετρο 38 μέτρων.

## Ιστορικά στοιχεία
Αναφέρεται πριν από το 1350 ως *Ενεοχώρι*. Για να διακρίνεται από το Παλαιοχώρι ονομάστηκε Νεοχώρι. Στις αρχές του 16ου αιώνα αναφέρεται ως *Αγνερό*, *Γνιοχώρι*, *Εγνιοχώρι* και *Βουνιοχώρι*. Σε νοταριακή πράξη του 1589 ονομάζεται Νεοχώρι. Η ονομασία προήλθε με την αποκοπή των αρχικών γραμμάτων από τα Εγ-Νιοχώρι και Βου-Νιοχώρι. 

Λέγεται ότι το παλαιό χωριό βρισκόταν στους πρόποδες του Πρωτοκάραβου και έφτανε μέχρι την τοποθεσία Πεζούλια. Επώνυμα κατοίκων του χωριού τον 17ο αιώνα είναι Βέργης, Ρικάς, Φαντόπουλος, Γαρδικιώτης, Κάνιτας, Κουντούτζικος, Μηνάς, Μοναστηριώτης, Μπασιάς, Μπάστας. Το 1583 είχε 292 κατοίκους, το 1766 είχε 84, το 1866 είχε 99 και το 2001 αριθμούσε 232 κατοίκους.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Νότιας Κέρκυρας
Δραγωτινά Κέρκυρας

Τα **Δραγωτινά** είναι οικισμός με υψόμετρο 50 μ. του νομού Κέρκυρας. Δοιηκητικά ανοίκει στον Δήμο Νότιας Κέρκυρας και εχει 274 κατοίκους.

## Ιστορία
Το χωριό σύμφωνα με τον Αλεξάνδρου Κάντα είναι από τα παλαιότερα και αναφέρεται απο το 1507. Το όνομα του προέρχεται απο τη λέξη δραγάτης που σημαίνει φύλακας αμπελιών, γιατί από την καλλιέργεια του αμπελιών είχε την μεγαλύτερη πρόσοδο ο λευκιμμαίος αγρότης.

Στο χωριό πριν την τραγωδία του 1537 υπήρχαν 36 οικογένειες, από τις οποίες διασώθηκαν μόνο δύο οι οικογένειες Θεριανού και Καστρινού. Κατα τη δεκαετία του 1720 η οικογένεια Θεριανού μετακόμισε στο Νεοχώρι. Ολοκληρωτικά εξαλείφτηκαν οι οικογένειες Αγουρίδη, Ζενεμπίση, Μαντση, Μιχαηλίτση, Μαμαλούκα καθώς και άλλες.

Το χωριό δεν βρισκόταν εκεί όπου είναι σήμερα αλλά στους πρόποδες της γλώσσας του λόγγου των Ταξιαρχών που κατευθύνεται προς τα κάτω κλείσματα και στα ανατόλικα της Δάφνης. Το χωριό αυτό καταστράφηκε το 1710 από κάποια πειρατική επιδρομή, οπότε οι εναπομείναντες κάτοικοι του υποχρεώθηκαν να μετακομίσουν εκεί που είναι το χωριό σήμερα. Η επιδρομή έγινε απο τον πασίγνωστο Μπαρμπαρόσα. Η εκκλησία του Ταξιάρχη υπάρχει πρίν το έτος 1536.

## Εκκλησίες του χωριού
Η εκκλησία του Αϊ Λιά υπάρχει από το 1536 με το ξακουστό πανυγύρι της. Κάποτε λειτουργούσε ως μοναστήρι με δυο κτίρια που στο ένα κατοικούσαν μοναχοί και το άλλο λειτουργούσε σαν ελαιοτριβείο. Σήμερα ωστόσο έχουν ερημωθεί.

Έθιμο το χωριού είναι να μην ψήνουν τον παραδοσιακό οβελία την ημέρα του Πάσχα, άλλα την επομένη, τη Δευτέρα του Πάσχα.

Ακόμα υπάρχει ο Αϊ Χαράλαμπος μεγάλος μάρτυρας. Η μνήμη του γιορτάζεται στις 10 Φεβρουάριου.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Νότιας Κέρκυρας
Παλαιοχώρι Κέρκυρας

μικρογραφία|Εκκλησάκι Αϊ Γόρδη Νότου Κέρκυρας
Το **Παλαιοχώρι Κέρκυρας** είναι χωριό στην περιοχή Νεοχώρι, στη νότια άκρη της Κέρκυρας, σε υψόμετρο 30 μέτρα. Από το **Παλαιοχώρι**, ακολουθώντας τον κεντρικό οδικό άξονα, μπορείτε να οδηγηθείτε στην παραλία  του Άη Γόρδη του Νότου, της Κάνουλας και στη Μεγάλη Λάκκα. Είναι παραλίες με πεντακάθαρα νερά,  που εκτείνονται σε μήκος πολλών χιλιομέτρων, στην δυτική πλευρά του νησιού και δεν τις έχει ακουμπήσει ακόμα η σύγχρονη και πολύβουη τουριστική ανάπτυξη.

Στο **Παλαιοχώρι** διατηρείται ανόθευτος ο χαρακτήρας της ελληνικής υπαίθρου. Οι κάτοικοί του, όπως και των γειτονικών οικισμών Νεοχώρι  και Μπαστάτικα, ασχολούνται κυρίως με τις αγροτικές καλλιέργειες, καθώς οι οικισμοί αυτοί εκτείνονται σε μια πολύ εύφορη πεδιάδα.

## Ιστορία
Πήρε την ονομασία αυτή για να ξεχωρίζει από νεότερα γειτονικά χωριά, όπως το Νεοχώρι, που υπήρχε ήδη από το 1350. Προφανώς είναι πολύ παλαιότερο. Πρώτη έγγραφη μνεία γίνεται το 1334, οπότε ήταν φέουδο της οικογένειας Καβάσιλα. Ενδεχομένως να πρόκειται για τη δεκαρχία *Palei* της ανδηγαυικής εποχής. Σύμφωνα με τη λαϊκή παράδοση, το χωριό είχε δεχτεί επιδρομή πειρατών, οι οποίοι εμποδίστηκαν από τον Άγιο Μαρκιανό, εικόνα του οποίου βρισκόταν στον τοίχο ομώνυμης εκκλησίας.

Στην περιοχή έχουν βρεθεί πυριτολιθικά εργαλεία ανθρώπων της προϊστορικής εποχής. Μερικά από τα παλαιά γνωστά επώνυμα τον 16ο αιώνα είναι Βέργης, Σκυλίτζης, Τζουκίας, Γαρούνης, Βασιλόπουλος, Δημησιάνος, Πετρόπουλος, Γράντος, Βαμβακάς, Καλοδίκης, Κεφαληνός και Βαρσάκης. Το 1583 το χωριό σημειώνεται με 35 μόνο κατοίκους. Το 1766 με 126, το 1879 με 139 και το 2001 με 617 κατοίκους.

## Παραπομπές


Κατηγορία:Χωριά της περιφερειακής ενότητας Κέρκυρας
Έργκολτς

Ο **Έργκολτς** είναι ο κύριος ποταμός στο καντόνι της Μπάζελ-Λάντσαφτ, στην Ελβετία. Πηγάζει από το όρος Γκάισφλου στα βουνά Φαλτενγιούρα στην ανώτερη περιοχή της Μπάζελ-Λάντσαφτ, στα σύνορα με το Άαργκαου και Σόλοτουρν, και εκβάλει στον Ρήνο στο Άουγκστ. Μεταξύ των παραποτάμων του Έργκολτς είναι ο ποταμός Άιμπαχ, Χόμπουργκερμπαχ, Ντίγκτερμπαχ, Φρένκε, Όρισμπαχ, Ρόεζενμπαχ και Βιόλενμπαχ.

## Ιστορία
Ο ποταμός παρείχε πόσιμο νερό στην ρωμαϊκή πόλη Αουγκούστα. Γι' αυτό, κατασκευάστηκε ένα υδραγωγείο, που άρχιζε στα ανάντη του Λίσταλ. Τμήματα του υδραγωγείου σώζονται και σήμερα. Σήμερα υπάρχουν δύο τοποθεσίες του υδραγωγείου που μπορεί να επισκεφθεί κανείς και να περπατήσει.

## Εξωτερικοί σύνδεσμοι
* 
* Ο ποταμός Έργκολτς στα γερμανικά, γαλλικά, ιταλικά στο διαδικτυακό Ιστορικό Λεξικό της Ελβετίας.
* Νερό στα βουνά Γιούρα 

Κατηγορία:Ποταμοί της Ελβετίας
Καζακική Σοβιετική Σοσιαλιστική Δημοκρατία

Η **Καζακική Σοβιετική Σοσιαλιστική Δημοκρατία** (συντομογραφία: **ΚΣΣΔ**, ή **Καζακική ΣΣΔ**, καζακικά: *Қазақ Кеңестік Социалистік Республикасы*, ρωσικά: *Казахская Советская Социалистическая Республика*) ήταν μία από τις δεκαπέντε Σοσιαλιστικές Δημοκρατίες που συγκροτούσαν την Σοβιετική Ένωση. 

Η Καζακική Αυτόνομη Σοβιετική Σοσιαλιστική Δημοκρατία, που ανήκε στην Ρωσική ΣΟΣΔ, ανακηρύχθηκε Σοσιαλιστική Δημοκρατία στις 5 Δεκεμβρίου 1936. Ήταν η δεύτερη μεγαλύτερη σε έκταση στην ΕΣΣΔ -μετά την Ρωσική ΣΟΣΔ- και βρίσκονταν στην στέπα της κεντρικής Ασίας. Συνόρευε στα ανατολικά με την Λαϊκή Δημοκρατία της Κίνας και τη Λαϊκή Δημοκρατία της Μογγολίαςς, στον βορρά και στα βορειοδυτικά με την Ρωσική ΣΟΣΔ και στον νότο με τις Κιργιζική ΣΣΔ, Ουζμπεκική ΣΣΔ και Τουρκμενική ΣΣΔ. Στα δυτικά βρέχονταν από την Κασπία Θάλασσα. Πρωτεύουσα ήταν η Άλμα Άτα, το σημερινό Αλμάτι. Στην Καζακική ΣΣΔ βρίσκονταν σημαντικές εγκαταστάσεις και πεδία δοκιμών του σοβιετικού στρατιωτικού προγράμματος, καθώς και το κοσμοδρόμιο του Μπαϊκονούρ. Μετά την κατάρρευση της ΕΣΣΔ, η Καζακική ΣΣΔ έγινε το σημερινό ανεξάρτητο κράτος του Καζακστάν.

## Βιβλιογραφία
* 

## Εξωτερικοί σύνδεσμοι

*''Kazakhstan: Seven Year Plan for Prosperity'', Dinmukhamed Konayev (1958) 

Κατηγορία:Ιστορία του Καζακστάν
Κατηγορία:Σοβιετικές Σοσιαλιστικές Δημοκρατίες
Θανάσης Αγγέλου

Ο **Θανάσης Αγγέλου** γεννήθηκε στη Χαλκίδα (3 Σεπτεμβρίου 1944 - 17 Νοεμβρίου 2021)  ήταν Έλληνας ηθοποιός και συγγραφέας-σκηνοθέτης και μεγάλωσε στη Νέα Ιωνία. Αποφοίτησε από το Σμαράγδειο και σπούδασε θέατρο στην Αθήνα στη σχολή του Κωστή Μιχαηλίδη. Έλαβε μέρος και συμπρωταγωνίστησε σε αρκετά κινηματογραφικά και θεατρικά έργα.

## Συγγραφικό έργο
Το 1965 δημοσιεύονται διηγήματα και ποιήματα του σε περιοδικά και εφημερίδες, ενώ το 1975 γράφει την πρώτη ποιητική συλλογή, *Συλλαβίζοντας*. Το 1977 το σενάριο για τον ιταλικό κινηματογράφο *Αντίστροφη μέτρηση*. Ακολουθεί η ποιητική συλλογή *Ενάτη ημέρα* και δυο θεατρικά έργα, το «Κονιάκ μετά την καταιγίδα» και το «Παγίδα για όνειρα» καθώς επίσης και τα μυθιστορήματα *Το κουμπί*, *Εφιαλτικός παράλληλος* και *Βρόμικος ποταμός* σε συνεργασία με τον Νικόλαο Μεταλληνό. Το 2012 γράφει το μυθιστόρημα *Ο ήχος των τενεκέδων* και ακολουθούν *Το πέταγμα της πεταλούδας*, *Πειρασμός και σωτηρία* και το θεατρικό «Έσχατο όριο» καθώς και η ποιητικη συλλογή *Ορίζοντες* η οποια παρουσιάστηκε στις 3 Ιουνίου 2015. Απεβίωσε από κορωνοϊό (COVID-19) σε ηλικία 77 ετών στις 17  Νοεμβρίου 2021.

## Παραπομπές


Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Σταμάτης Ι. Μπουντούρης

Ο **Σταμάτης Μπουντούρης** ήταν Έλληνας πολιτικός.

## Βιογραφικά στοιχεία
Καταγόταν από την Ύδρα και ήταν γιος του Ιωάννη Μπουντούρη και της Ανεζώς Κουντουριώτη. Από την πλευρά του πατέρα του καταγόταν από την Οικογένεια Μπουντούρη και ήταν εγγονός του Σταμάτη Μπουντούρη ενώ από την πλευρά της μητέρας του καταγόταν από την Οικογένεια Κουντουριώτη και ήταν εγγονός του Γεωργίου Κουντουριώτη. Εξελέγη βουλευτής Ύδρας στις εκλογές του 1887.

Ήταν παντρεμένος με τη Λουκία Μπαλτατζή και είχαν αποκτήσει μια κόρη, την Μαρία Βουδούρη, σύζυγο Αλέξανδρου Καρατζά. Δισέγγονός του ήταν ο Νικόλαος Κάλας.

## Παραπομπές


Κατηγορία:Βουλευτές Ύδρας
Κατηγορία:Οικογένεια Κουντουριώτη
Κατηγορία:Οικογένεια Μπουντούρη
Κατηγορία:Αρβανίτες
Ιάσων Μπούμπουλης

Ο **Ιάσων Μπούμπουλης** ήταν Έλληνας πολιτικός.

## Βιογραφικά στοιχεία
Καταγόταν από τις Σπέτσες και ήταν μέλος της οικογένειας Μπούμπουλη. Ήταν αξιωματικός του Πολεμικού Ναυτικού. Εξελέγη για πρώτη φορα βουλευτής Σπετσών στις εκλογές του 1905 και επανεξελέγη σε αυτές του 1906 και του 1910. Υπήρξε επίσης μέλος του πρώτου διοικητικού συμβουλίου του Ναυτικού Ομίλου.

## Παραπομπές


Κατηγορία:Βουλευτές Σπετσών
Ιασων
Οικογένεια Μπούμπουλη

Η **οικογένεια Μπούμπουλη** είναι παλιά οικογένεια ναυτικών και πολιτικών των Σπετσών.

## Μέλη
* Δημήτριος Μπούμπουλης, πλοιοκτήτης και δεύτερος σύζυγος της '''Λασκαρίνας Μπουμπουλίνας
** Παντελής Μπούμπουλης, γιος του Δημητρίου από τον πρώτο του γάμο 
*** Γεώργιος Μπούμπουλης, πολιτικός και γιος του Παντελή γεννηθείς το 1828
*** Δημήτριος Π. Μπουμπουλης, γιος του Παντελή
** Νικόλαος Μπούμπουλης, αξιωματικός του Βασιλικού Ναυτικού γιος του Δημητρίου
*** Παντελής Μπούμπουλης, αξιωματικός του πολεμικού ναυτκού, βουλευτής και γιος του Νικολάου
**** Γεώργιος Π. Μπούμπουλης, υποναύαρχος του Πολεμικού Ναυτικού, βουλευτής, υπουργός και γιος του Παντελή
**** Νικόλαος Π. Μπούμπουλης, αξιωματικός του Πολεμικού Ναυτικού, δήμαρχος Σπετσών και γιος του Παντελή
**** Κοσμάς Μπούμπουλης, υποναύαρχος του Πολεμικού Ναυτικού και γιος του Παντελή
*** Γεώργιος Ν. Μπούμπουλης, αξιωματικός του Βασιλικού Ναυτικού, βουλευτής, σύζυγος Ευφροσύνης Γεωργίου Δαμιανού και γιος του Νικολάου
**** Ιωάννης Μπούμπουλης, αξιωματικός του Πολεμικού Ναυτικού και γιος του Γεωργίου
**** Περικλής Μπούμπουλης, αξιωματικός του Πολεμικού Ναυτικού, βουλευτής και γιος του Γεωργίου
**** Νικόλαος Μπούμπουλης, βουλευτής, υποναύαρχος του Πολεμικού Ναυτικού,  σύζυγος Όλγας Σκληβανιώτη και γιος του Γεωργίου
***** Ευφροσύνη Μπούμπουλη, σύζυγος Χρήστου Δεμερτζή και κόρη του Νικολάου
****** Φίλιππος Δεμερτζής - Μπούμπουλης, ναυπηγός, ιδιοκτήτης του μουσείου της Μπουμπουλίνας και γιος της Ευφροσύνης
****** Όλγα Δεμερτζή κόρη της Ευφροσύνης
** Ελένη Μπούμπουλη, σύζυγος Θεόδωρου Γρίβα και κόρη του Δημητρίου
*** Δημήτριος Γρίβας, αξιωματικός του στρατού, βουλευτής, υπουργός και γιος της Ελένης
** Ιωάννης Μπούμπουλης, γιος του Δημητρίου
*** Σωτήριος Μπούμπουλης, εγκαταστάθηκε στην Εύβοια και ήταν γιος του Νικολάου
**** Ιωάννης μπούμπουλης, γιος του Σωτηρίου
***** Ιωάννα Μπούμπουλη, σύζυγος Αθανάσιου Μηνόπουλου και κόρη του Ιωάννη
****** Λέλα Καραγιάννη, ηρωίδα της Εθνικής αντιστάσεως, σύζυγος Νικόλαου Καραγιάννη και κόρη της Ιωάννας

## Άλλα μέλη
* Ιάσων Μπούμπουλης

## Παραπομπές
Προεδρικές εκλογές του Ουζμπεκιστάν (2015)

**Προεδρικές εκλογές** διεξήχθησαν στο Ουζμπεκιστάν στις 29 Μαρτίου 2015. Το αποτέλεσμα ήταν η νίκη για τον κάτοχο της προεδρίας, τον Ισλάμ Καρίμοφ, ο οποίος συγκέντρωσε το 90% των ψήφων.

## Πλαίσιο
Εγκρίθηκε ένας συνταγματικός νόμος για τις προεδρικές εκλογές από τη Γερουσία στις 23 Μαρτίου 2012. Με τον νόμο εκείνο έπρεπε να γίνουν προεδρικές εκλογές 90 μέρες μετά τις βουλευτικές εκλογές. Ακολούθησε η διεξαγωγή βουλευτικών εκλογών σε δύο γύρους, στις 23 Δεκεμβρίου 2014 και ο δεύτερος γύρος στις 4 Ιανουαρίου 2015.

Με βάση τον προηγούμενο εκλογικό νόμο, οι εκλογές για πρόεδρο θα διεξάγονταν στις 27 Δεκεμβρίου 2015. 

Ο Οργανισμός για την Ασφάλεια και τη Συνεργασία στην Ευρώπη δήλωσε ότι δεν υπήρξε καμία "γνήσια αντιπολίτευση".

## Υποψήφιοι
Οι επιβεβαιωμένοι υποψήφιοι ήταν:
*ο Ισλάμ Καρίμοφ από το Φιλελεύθερο Δημοκρατικό Κόμμα, πρόεδρος από το 1990
*ο Χαταμτζάν Κετμάνοφ από το Δημοκρατικό Κόμμα του Λαού
*ο Ναριμάν Ουμαρόφ  από το Σοσιαλδημοκρατικό Κόμμα Δικαιοσύνης και
*ο Ακμάλ Σαϊντόφ από το Εθνικό Δημοκρατικό Κόμμα Αναγέννησης

## Αποτελέσματα

## Παραπομπές


2015
Ουζμπεκισταν
Γιώργος Τρομάρας

Ο **Γιώργος Τρομάρας** (Αγία Σοφία Θέρμου Αιτωλοακαρνανίας, 1947 - Αθήνα, 24 Ιανουαρίου 2022) ήταν Έλληνας παλαιστής, δύο φορές πρωταθλητής Ελλάδας στην ελευθέρα πάλη και Ευρώπης στην επαγγελματική πάλη, ενώ παράλληλα ήταν και μασίστας. Στο παρελθόν είχε συμμετάσχει σε διάφορες ελληνικές ταινίες.

## Βιογραφικό
Γεννήθηκε το 1947 στην Αγία Σοφία Αιτωλοακαρνανίας. 

Από πολύ μικρή ηλικία έδειξε την κλίση του στην πάλη και τη μυϊκή δύναμη. Eκτός από παλαιστής έχει καταφέρει λύγισμα χοντρών σιδερικών, σπάσιμο χοντρών αλυσίδων, σήκωμα αυτοκινήτων, άνοιγμα ελατηρίων άνω των 400 κιλών με τα δόντια, ακόμα και τράβηγμα αμαξοστοιχιών. 

Τα παιδικά του χρόνια ήταν δύσκολα, η αγάπη του όμως για το άθλημα τον ανέδειξε γρήγορα. Ο Γιώργος Τρομάρας είναι ο συνεχιστής των λαϊκών ηρώων Κουταλιανού και Σαμψών, ενώ έχει παρουσιάσει προγράμματα επίδειξης μυϊκής δύναμης στην Ελλάδα και σε πάνω από 35 κράτη. 

Απεβίωσε σε ηλικία 75 ετών. Είχε υποστεί πολλαπλά εγκεφαλικά επεισόδια και εξέπνευσε στις 24 Ιανουαρίου 2022 στο νοσοκομείο Αλεξάνδρα. 

Ήταν παντρεμένος και έχει ένα γιο, τον Κώστα.

## Ταινίες
Ταινίες στις οποίες έχει συμμετάσχει:

## Βιβλιογραφία

* Αυτοβιογραφία "Γιώργος Τρομάρας, 50 χρόνια, η ιστορία της ζωής του", εκδόσεις Επτάλοφος

## Παραπομπές


## Εξωτερικοί σύνδεσμοι

* Γιώργος Τρομάρας: Στα Ίχνη Της Χαμένης Αεροψαλίδας - OUGH.gr 
* Ο... γίγαντας που χώρεσε σ' ένα βιβλίο
* Σαν παραμύθι (Στην παλαίστρα του δρόμου)
* Κλεινόν άστυ: Ιστορίες της πόλης (Οι λαϊκοί αθλητές)

Κατηγορία:Έλληνες αθλητές της ελευθέρας πάλης
Κατηγορία:Έλληνες αθλητές της επαγγελματικής πάλης
Κατηγορία:Έλληνες μασίστες
Heavy Horses

Το **Heavy Horses** είναι το ενδέκατο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 10 Απριλίου του 1978 μέσω της δισκογραφικής εταιρίας "Chrysalis Records". Αυτός ήταν ο δεύτερος από την τριλογία δίσκων του συγκροτήματος όπου ο ήχος τους παρουσίασε πολλά folk στοιχεία, μετά το "*[[Songs from the Wood]]*" που είχε κυκλοφορήσει έναν χρόνο νωρίτερα.

Ο δίσκος έλαβε θετικές κριτικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 4 / 5 και το "Progarchives" με 4 / 5.

Αυτός ήταν ο τελευταίος δίσκος των Jethro Tull με τον μπασίστα Τζον Γκλάσκοκ στη σύνθεση τους, αφού έπαιξε την τελευταία του συναυλία μαζί τους στο Σαν Αντόνιο στις 1 Μαΐου 1979. Ο Γκλάσκοκ πέθανε λόγω προβλήματος σε συγγενείς καρδιακές βαλβίδες στις 17 Νοεμβρίου 1979.

Το άλμπουμ ανέβηκε στο # 19 του Billboard στις Ηνωμένες Πολιτείες και το # 20 των βρετανικών τσαρτ, ενώ σκαρφάλωσε στο Top-20 στον Καναδά, την Αυστρία, τη Γερμανία και τη Νορβηγία.

## Λίστα Τραγουδιών

* Όλες οι συνθέσεις γράφτηκαν από τον Ίαν Άντερσον, με επιπλέον υλικό από τον Μάρτιν Μπαρ και τον Ντέιβιντ Πάλμερ.

## Θέσεις τσαρτ
***Heavy Horses*** *(άλμπουμ)*

***Επίσημη κυκλοφορία: [[10 Απριλίου]] [[1978]]***

## Βραβεία
***Heavy Horses*** *(άλμπουμ)*
Ηνωμένες Πολιτείες (*RIAA Certification*): Χρυσός 
Καναδάς (*CRIA Certification*): Χρυσός 
Ηνωμένο Βασίλειο (*BPI Certification*): Ασημένιος 

## Μέλη των Jethro Tull
Οι μουσικοί οι οποίοι ηχογράφησαν το "*Heavy Horses*" ήταν οι εξής:
* **[[Ίαν Άντερσον]]** - φωνητικά, φλάουτο, ηλεκτρική κιθάρα, μαντολίνο
* **[[Μάρτιν Μπαρ]]** - ηλεκτρική κιθάρα
* **[[Τζον Γκλάσκοκ]]** - μπάσο, φωνητικά
* **Τζον Έβαν** - πιάνο, πλήκτρα
* **Ντέιβιντ Πάλμερ** - πλήκτρα
* **[[Μπάριμορ Μπάρλοου]]** - τύμπανα, κρουστά

;*Γκεστ συμμετοχές*
* **Ντάριλ Γουέι** - βιολί

## Παραπομπές


## Πηγές
* Heavy Horses - Jethro Tull | Songs, Reviews, Credits, Awards | AllMusic
* Jethro Tull - Heavy Horses (album review) | Sputnikmusic
* JETHRO TULL Heavy Horses reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1978
Ευστάθιος Αλτίνης

Ο ** Ευστάθιος Αλτίνης** (, Ζαγορά Πηλίου 1772 – Ιάσιο 1815) ήταν Έλληνας ζωγράφος ο οποίος δραστηριοποιήθηκε στις Παραδουνάβιες Ηγεμονίες.

## Βιογραφία
μικρογραφία|αριστερά|Пαναγία, Ναός των Αγίων Πάντων (Banu), Ιάσιο
Γεννήθηκε στην Ζαγορά του Πηλίου το 1772 και μετακόμισε οικογενειακώς το 1780 στο Ιάσιο της Μολδοβλαχίας. Σπούδασε ζωγραφική στην Βιέννη χάρη σε ενέργειες του ηγεμόνα Αλέξανδρου Υψηλάντης και αναδείχτηκε σε έναν από τους κυριότερους εκπροσώπους της πρώιμης ρουμανικής ζωγραφικής. Θεωρείται ο εισηγητής του νεοκλασικού ρυθμού στη Μολδοβλαχία. Αγιογράφησε εκκλησίες σε διάφορα μέρη της σημερινής Ρουμανίας και Μολδαβίας, ενώ ασχολήθηκε και με την προσωπογραφία.

## Παραπομπές


## Εξωτερικοί σύνδεσμοι
* 

Κατηγορία:Ρουμάνοι ζωγράφοι
Κατηγορία:Έλληνες ζωγράφοι του 19ου αιώνα
Κατηγορία:Ρουμάνοι ελληνικής καταγωγής
Αλφά Ρεθύμνου

Η **Αλφά** είναι χωριό και έδρα ομώνυμης κοινότητος του Δήμου Μυλοποτάμου στην Περιφερειακή Ενότητα Ρεθύμνης της Κρήτης σε υψόμετρο 192 μέτρα.
## Γεωγραφία - Ιστορία
Η Αλφά και απέχει 24 χλμ. Α. από το Ρέθυμνο και 5 χλμ Δ.-ΝΔ. από το Πέραμα (έδρα του δήμου). Σύμφωνα με την απογραφή του 2011 έχει 319 κατοίκους. Στην τοπική κοινότητα Αλφάς ανήκουν επίσης και οι οικισμοί Καλλέργος και Σκορδίλο (ή Σκορδίλω). Παλαιότερα αναφέρεται ότι αποτελούνταν από δύο οικισμούς, την Άνω και την Κάτω Αλφά, όπως αναγράφει και ο Φραντσέσκο Μπαρότσι (*Francesco Barozzi*, P27V), ενώ στον "Καστροφύλακα" (K173) αναφέρεται ως "Alfa" με 113 κατοίκους το 1583.

Oι κάτοικοι ασχολούνται κυρίως με τις οικοδομικές εργασίες (κυρίως χτίσιμο πέτρας), την ελαιοκαλλιέργεια, την αμπελοκαλλιέργεια και την παραγωγή κρασιών. Στην Αλφά υπάρχουν 10 εκκλησίες, νηπιαγωγείο, βρεφονηπιακός σταθμός, διθέσιο δημοτικό σχολείο, παιδική χαρά, ενώ το 2013 εγκαινιάστηκαν το γήπεδο της τοπικής ομάδας ΠΑΟ Αλφάς «Γιάννης Δάνδολος» και το πνευματικό κέντρο του χωριού «Εμμανουήλ Ε. Παπαδάκης». 
right|thumb|250px|Καμάρα πόρτας από πέτρα Αλφάς. Πάνορμο Μυλοποτάμου, 2015

Η Αλφά είναι γνωστή για το χαρακτηριστικό πέτρωμα της περιοχής (μαργαϊκός ασβεστόλιθος), το οποίο χρησιμοποιείται σε ολόκληρη την επαρχία Μυλοποτάμου ως οικοδομικό υλικό, καθώς αρχικά είναι σχετικά μαλακό και υφίσταται εύκολη επεξεργασία, αλλά με την πάροδο του χρόνου σκληραίνει. Το οικοδομικό αυτό υλικό έχει λάβει την ονομασία του από το όνομα του χωριού και είναι γνωστό ως "αλφόπετρα" ή "πέτρα της Αλφάς". Πολλά από τα κτίσματα της περιοχής έχουν λιθοδομή κατασκευασμένη από αλφόπετρα, μεταξύ των οποίων και το δημοτικό σχολείο στο Σκορδίλω, κατασκευής 1884, το οποίο έχει εγκαταλειφθεί από τη δεκαετία του 1950 αλλά έχει κηρυχτεί διατηρητέο μνημείο.

Σχετικά πρόσφατα και με την ευκαιρία της διαμόρφωσης του δρόμου Αλφάς - αρχαίας Ελεύθερνας, ανακαλύφθηκαν και ανασκάφηκαν 128 τάφοι που ανήκαν στο βόρειο τμήμα του νεκροταφείου της αρχαίας Ελεύθερνας. Οι τάφοι αυτοί είναι λαξευμένοι στο χαρακτηριστικό πέτρωμα της περιοχής (αλφόπετρα) και περιείχαν κτερίσματα, όπως πήλινα αγγεία και χρυσά επιστόμια. Στην περιοχή έχει, επίσης, εντοπιστεί και ρωμαϊκό κτίσμα λουτρών της ύστερης αρχαιότητας

Στην Αλφά γεννήθηκε και ανατράφηκε ο φημισμένος λυράρης Κώστας Μουντάκης (1926-1991) και ο επίσης φημισμένος λυράρης και μαντιναδολόγος Γιάννης Δάνδολος

## Διοικητικά - Πληθυσμός
Ως οικισμός αναφέρεται επίσημα το 1925, με την παλιά του ονομασία *Αλφάς*, στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και το πρόγραμμα Κλεισθένης Ι μαζί με τους οικισμούς Καλλέργος και Σκορδίλο αποτελούν την κοινότητα Αλφά που υπάγεται στη δημοτική ενότητα Γεροποτάμου του δήμου Μυλοποτάμου και σύμφωνα με την απογραφή 2011 έχει 319 κατοίκους.

Δείτε ***[[Κοινότητα Αλφάς]]***

### Πληθυσμός

(σε παρένθεση ο πληθυσμός της τοπικής κοινότητας)

## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου